UPL:N UUTISKIRJE 1/2018 | Uudenmaan Pelastusliitto
UPL:N UUTISKIRJE 1/2018
UPL:n KEVÄTKOKOUS PIDETTIIN 16.4.2018
Kokouksessa hyväksyttiin kaksi sääntömuutosta. Kokouskutsujen perinteisen postittamisen vaihtoehtona on vastaisuudessa myös sähköpostijakelu. Tämä tarkoittaa sitä, että ensi syksyn kokouskutsut toimitetaan liiton jäsenille sähköpostilla. Siksi on ensiarvoisen tärkeää, että UPL:n toimistolla on oikeat sähköpostitiedot. Varmistat oikean sähköpostin vastaamalla tähän sähköpostiin. Lisätietoja: sari.tuuri-salonen@upl.fi
KIVIJALKA-STENGRUND -RISTEILY 29. – 30.9.2018
UPL, HELPE ja FSB järjestävät Uudenmaan maakunnan sopimuspalokuntalaisten oman palokuntaristeilyn. Ajatus yhteisestä risteilystä syntyi tarpeesta saada kaikki maakunnan 119 sopimuspalokuntaa kerralla samaan tilaisuuteen. Jos Uudenmaan maakunta syntyy, niin meillä on todellinen tarve entistä laajamittaisemmalle yhteistyölle. Risteilyn ohjelma on vielä avoin. Tarkemmin se määrittyy sen mukaan, syntyykö maakunnallinen pelastuslaitos vai ei. Risteilylle on varattu 200 paikkaa eli palokunnasta voi osallistua useampi henkilö. Ilmoittautumiset ja muut järjestelyt selviävät toukokuun aikana. Lisätietoja: pekka.vanska@upl.fi
Tietosuojan tarkoitus on suojella niiden ihmisten oikeuksia, jotka luovuttavat henkilötietojaan rekisterinpitäjille. Palokuntayhdistyksillä on useita henkilörekistereitä. Tämän johdosta tietosuoja-asetus koskee myös palokuntayhdistyksiä. Tietosuoja-asetus on laaja ja tulkinnallinen kokonaisuus. Liitteenä on UPL:n laatima rautalankamalli, joka soveltuu pääosin palokunnille. UPL:n rautalankamalli ei ole koko totuus vaan yksi tulkinta asetuksesta. Siinä on muutamia tulkinnallisia kokonaisuuksia, jotka poikkeavat valtavirrasta, esim. alaikäiset ja suostumuslomake.
Liitteenä ovat tietosuojasuunnitelma, toimintaohje ja jokaisen jäsenen täytettävä suostumuslomake. Nämä asiakirjat tulee täydentää palokunnan omilla tiedoilla ja laittaa näkyville julkisesti palokunnassa. Jokaisella tulee olla mahdollisuus nähdä, miten tietosuoja-asioita omassa palokunnassa hoidetaan ja miten toimia, jos havaitsee puutteita. Liitteet ovat Word ja Excel muodossa ja niitä on lupa muokata palokunnan omiin tarpeisiin.
Henkilötietojen luovuttamiselle ja käsittelylle tulee olla aina jokin peruste. UPL suosittaa, että se on luovuttajan suostumus pääsääntöisesti. Se on läpinäkyvä ja rehti tapa toimia tietosuoja-asioissa. Lisätietoa saa esimerkiksi internet haulla ” Arjen tietosuojaa”. Löytyy testiä ja videoita…
Lisätietoja: pekka.vanska@upl.fi
Sari, Johanna, Aukka ja Pekka
17.05.2019 Kutsu vesipelastuskilpailuihin Riihimäelle 3.8.2019
13.05.2019 Matkakertomus Tsekin tasavallan palokuntanuorisotyöhön tutustumisesta 19.-22.4.2019
06.05.2019 Pistoliekki 2019 -leirille ilmoittautui sunnuntaihin 5.5. mennessä yhteensä 514 osallistujaa!
17.03.2019 PERUTTU - Hallinnon ABC
07.02.2019 Tervetuloa CTIF-kilpailuihin la 18.5.2019 Espoon Otaniemeen!